**NÁVRH**

**Všeobecne záväzné nariadenie č.2/2025**

**Obce Dolné Zahorany**

**o miestnej dani za psa chovaného na území obce Dolné Zahorany**

Návrh Všeobecne záväzného nariadenia /VZN/:

Zverejnené na úradnej tabuli a webovom sídle obce dňa: 15. 10.2025

Dátum začiatku-ukončenie pripomienkového konania: 15. 10.2025 do 30. 11.2025

Dátum zvesenia návrhu VZN dňa: 30. 11. 2025

Schválené VZN zverejnené na úradnej tabuli a webovom sídle obce dňa: ...............2024

Obecné zastupiteľstvo obce na základe originálneho výkonu samosprávy podľa§ 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 29 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnej dani za psa sú ustanovené v § 22 až § 29 zákona NR SR   
č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“).

**§ 2**

**Základné ustanovenie**

Obec Dolné Zahorany ako správca dane (ďalej len „správca dane“) týmto VZN a za podmienok určených zákonom a týmto VZN zavádza s účinnosťou od 1.1.2026 miestnu daň za psa.

**§ 3**

**Predmet úpravy VZN**

Predmetom tohto VZN je určenie náležitosti miestnej dane za psa podľa splnomocňovacieho ustanovenia § 29 zákona správcom dane.

**§ 4**

**Vymedzenie predmetu dane**

Predmetom dane za psa je pes starší ako 6 mesiacov chovaný na území obce Dolné Zahorany právnickou alebo fyzickou osobou.

**§ 5**

**Sadzby dane**

Sadzba dane je **8,- EUR** za jedného psa a kalendárny rok za psa.

**§ 6**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Dolné Zahorany č.2/2023

**§ 7**

**Záverečné ustanovenie**

Na tomto VZN obce sa uznieslo obecné zastupiteľstvo obce Dolné Zahorany dňa............. svojím uznesením č. ................ a toto VZN nadobúda účinnosť **1. januára 2026**.

\_\_\_\_\_\_\_\_\_\_\_\_\_\_\_\_\_\_\_\_\_

Barnabáš Kováč

starosta obce